CELEX: 31974R0306
Language: bg
Date: 1974-02-04 00:00:00
Title: Регламент (ЕИО) № 306/74 на Съвета от 4 февруари 1974 година относно вноса на маслиново масло от Турция

Важна правна забележка

|

31974R0306

Официален вестник n° L 034 , 07/02/1974 стр. 0011 - 0012 специално чешко издание глава 03 том 02 стр. 40  - 41 специално испанско издание глава 03 том 02 стр. 40  - 41 специално унгарско издание глава 03 том 02 стр. 40  - 41 специално литвийско издание глава 03 том 02 стр. 40  - 41 LV.ES глава 03 том 02 стр. 40  - 41 MT.ES глава 03 том 02 стр. 40  - 41 PL.ES глава 03 том 02 стр. 40  - 41 SK.ES глава 03 том 02 стр. 40  - 41 специално словенско издание глава 03 том 02 стр. 40  - 41

		19740204Регламент (ЕИО) № 306/74 на Съветаот 4 февруари 1974 годинаотносно вноса на маслиново масло от ТурцияСЪВЕТЪТ НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската икономическа общност и по-специално член 43 от него,като взе предвид предложението на Комисията,като взе предвид становището на Европейската асамблея [1],като има предвид, че член 7 на приложение 6 към допълнителния протокол, подписан в Брюксел на 23 ноември 1970 г., изменен със споразумението под формата на размяна на писма, подписано в Брюксел на 23 ноември 1973 г., предвижда да бъде предоставен специален режим за внос на маслиново масло, попадащо в подпозиция 15.07 A II на общата митническа тарифа, изцяло добито в Турция и транспортирано директно от тази страна в Общността; като има предвид, че преди предоставянето на този режим трябва да се приемат правила за прилагане;като има предвид, че при условие че Турция налага специален налог за износ, въпросният специален режим предвижда общо намаляване с 0,50 разчетни единици за 100 килограма на таксата, приложим за тези масла, както и намаляване на същата тази такса, отговарящо на стойността на специалния налог в размер до 4,5 разчетни единици за 100 килограма;като има предвид, че е необходимо да се предвиди, че в съответствие с разпоредбите на споразумението специалният налог върху износа има ефект на увеличаване на цената на маслото при вноса му в Общността; като има предвид, че за да се осигури правилното прилагане на въпросния режим е целесъобразно да се приемат необходимите мерки, за да може специалният налог върху износа да бъде изплатен при вноса,ПРИЕ НАСТОЯЩИЯ РЕГЛАМЕНТ:Член 1Когато Турция прилага специалния налог върху износа на маслиново масло, различно от рафинирано, попадащо в подпозиция № 15.07 A II на Общата митническа тарифа, изцяло добито в Турция и транспортирано директно от тази страна в Общността, таксата, приложима върху вноса на това масло в Общността се изчислява в съответствие с член 13 на Регламент № 136/66/ЕИО на Съвета от 22 септември 1966 г. за създаване на обща организация на пазара на масла и мазнини [2], последно изменен с Регламент (ЕИО) № 1707/73 [3], намален с:- 0,50 разчетни единици за 100 килограма продукт и- със стойност, равна на тази на специалния налог върху износа, наложен в Турция върху това масло в рамките на 4,5 разчетни единици за 100 килограма продукт.Член 2Режимът, предвиден в член 1, се прилага за всеки внос, за който вносителят докаже, че специалният налог върху износа, посочен във въпросния член, е отразен в цената при вноса.Член 3Когато Турция не налага специален налог върху износа, таксата, приложена върху вноса в Общността за маслото, посочено в член 1, се изчислява в съответствие с член 13 на Регламент № 136/66/ЕИО, намален с 0,50 разчетни единици за 100 килограма.Член 4Подробните правила за прилагане на настоящия регламент, по-специално тези от член 2, се приемат в съответствие с процедурата, предвидена в член 38 на Регламент № 136/66/ЕИО.Член 5Регламент (ЕИО) № 1235/71 на Съвета от 7 юни 1971 г. относно вноса на маслинови масла от Турция [4] се отменя.Член 6Настоящият регламент влиза в сила в деня на влизане в сила на споразумението под формата на размяна на писма, подписано на 23 ноември 1973 г., относно изменението на член 7 на приложение 6 на допълнителния протокол към споразумението за асоцииране между Европейската икономическа общност и Турция [5].Настоящият регламент е задължителен в своята цялост и се прилага пряко във всички държави-членки.Съставено в Брюксел на 4 февруари 1974 година.За СъветаПредседателW. Scheel[1] ОВ C 2, 9.1.1974 г., стр. 75.[2] ОВ 172, 30.9.1966 г., стр. 3025/66.[3] ОВ L 175, 29.6.1973 г., стр. 5.[4] ОВ L 130, 16.6.1971 г., стр. 55.[5] Датата на влизане в сила на споразумението ще бъде публикувана в Официален вестник на Европейските общности.--------------------------------------------------